kardosdrur/scandi-wiki huggingface dataset:
Et farligt sind

Et farligt sind er en dansk dokumentarfilm fra 2014, der er instrueret af Louise Jappe efter manuskript af hende selv og Celeste Pedersen.

Handling 
En sommeraften i 2013 slog den 22-årige Joakim sin mor ihjel. Tilbage sidder familien og spørger sig selv, hvordan det kunne ende så galt.

Referencer

Eksterne henvisninger 
 

Dokumentarfilm fra Danmark
Danske film fra 2014
Barnepigen

Barnepigen er en børnefilm fra 1993 instrueret af Niels Gråbøl efter manuskript af Niels Gråbøl og Per Daumiller.

Handling 
En sommerdag på stranden. Den lille dreng er med sin store, dejlige barnepige på strandtur. Et par strandløver fører sig frem, men knægten ved skam godt, hvor hans sympati skal lægges. På sin helt egen facon har han nemlig "dame på", og så optræder man pr. instinkt som den gentleman, man er på vej til at blive.

Referencer

Eksterne henvisninger 
 

Børnefilm fra Danmark
Danske film fra 1993
Den nye sommerfugl

Den nye sommerfugl er en dansk animeret børnefilm fra 2008, der er instrueret af Maris Brinkmanis og Evalds Lacis efter manuskript af sidstnævnte.

Handling 
En sommerfuglefamilie tager på picnic i skoven, men bliver forstyrret midt i frokosten af en ældre sommerfuglefanger på jagt efter nyt bytte. Han fanger sommerfugleforældrene og tager dem med hjem til sin samling. Nu er det op til børnene at bruge al deres fantasi og mod, for hvordan kan de få sluppet forældrene fri?

Referencer

Eksterne henvisninger 
 

Børnefilm fra Danmark
Danske film fra 2008
Animationsfilm fra Danmark
Canst thou, O cruel!

Canst thou, O cruel! er en dansk eksperimentalfilm fra 1997 med instruktion og manuskript af Anna Neye Poulsen.

Handling 
En sonet af William Shakespeare om en kærlighed, der aldrig vil blive gengældt. Digtets intime stemning er udgangspunktet for filmen. Teatret er inspirationskilden for billedsidens enkelhed, der skal understrege sonettens universel menneskelige karakter - mennesket er alene med sig selv.

Referencer

Eksterne henvisninger 
 

Eksperimentalfilm fra Danmark
Danske film fra 1997
Om igen, fru Jensen

Om igen, fru Jensen er en dansk propagandafilm for bedre færdsel fra 1944, der er instrueret af Preben Frank efter manuskript af Tage Kyster.

Handling 
En spøgefuld færdselspropaganda, hvor speakeren taler direkte til færdselssynderne. Blandt andet irettesættes "Fru Jensen", og speakeren kræver at hun gentager sin færdsel i trafikken, til hun gør det rigtigt.

Referencer

Eksterne henvisninger 
 

Propagandafilm fra Danmark
Danske film fra 1944
Lydsvingninger

Lydsvingninger er en undervisningsfilm fra 1959 instrueret af Kaj Wedell Pape efter manuskript af Kaj Wedell Pape.

Handling 
En stemmegaffel sættes i svingninger. Lydens udbredelse anskueliggøres ved hjælp af prikker, der symboliserer de enkelte "luftdele". Luftdelene svinger frem og tilbage, mens fortætningerne og fortyndingerne bevæger sig bort fra stemmegaflen.

Referencer

Eksterne henvisninger 
 

Undervisningsfilm fra Danmark
Danske film fra 1959
Solen er så rød

Solen er så rød er en kortfilm fra 1999 instrueret af Jens Arentzen efter manuskript af Elo Sjøgren, Jens Arentzen.

Handling 
En syv-årig dreng er tilsyneladende på efterårsferie med sin mor. Men det skal vise sig at være alt andet end ferie! Da drengen bliver ladt alene, bliver det begyndelsen til en uhyggelig afsløring af en familietragedie, som river drengen brutalt ud af den tryghed, som moderen har indsvøbt ham i.

Referencer

Eksterne henvisninger 
 

Kortfilm fra Danmark
Danske film fra 1999
Novellefilm
Kattemanden

Kattemanden er en dansk kortfilm fra 2002 skrevet og instrueret af Mads Feldballe.

Handling 
En særlig mand, med et ganske særligt problem. En film med mus, musik og magi.

Referencer

Eksterne henvisninger 
 

Kortfilm fra Danmark
Danske film fra 2002
Min nærige lillebror

Min nærige lillebror er en dokumentarfilm fra 2002 skrevet og instrueret af Mariella Harpelunde Jensen.

Handling 
En søster filmer sin bror, mens hun prøver at fortælle ham, hvor meget hun savner ham. Hun tror først, det handler om, at han er for materialistisk og at han skal lægge sin livsstil om. Men egentlig handler det om den specielle måde, søskendekærlighed fungerer på. Hun føler sig provokeret af hans supermaterialistiske opførsel og vil gerne få ham til at ændre sig. 

Men da han holder på sin ret til at være sig selv sammen med alle sine utallige dimser, konfronteres hun med spørgsmålet om, hvorfor hun bruger al den tid på at plage ham? hvad er det egentlig, hun vil ham? Et humoristisk portræt af en storesøsters kærligt akavede forsøg på at afrette en 'umulig' lillebror, der sagtens kan finde ud af tingene selv.

Referencer

Eksterne henvisninger 
 

Dokumentarfilm fra Danmark
Danske film fra 2002
Tiden og Uret

Tiden og Uret er en dokumentarfilm fra 1946 instrueret af Hagen Hasselbalch efter manuskript af Hagen Hasselbalch.

Handling 
En tankevækkende film om forskellige tidsaldres metoder til at udmåle tiden - fra soluret til Jens Olsens Verdensur.

Referencer

Eksterne henvisninger 
 

Tid
Dokumentarfilm fra Danmark
Danske film fra 1946
Concerto erotica

Concerto erotica er en dansk tegnefilm fra 1964 med instruktion og manuskript af Flemming Quist Møller, Jannik Hastrup.

Handling 
En tegnefilm om erotik - anskuet fra en mere humoristisk synsvinkel end sædvanligt. Filmen er opdelt i tre afsnit: Pastorale - Nocturne - Alla turca.

Referencer

Eksterne henvisninger 
 

Animationsfilm fra Danmark
Danske film fra 1964
The Man They Called The Healer

The Man They Called The Healer er en kortfilm fra 1994 instrueret af Peter Lind efter manuskript af Peter Lind.

Handling 
En thriller. Datteren, hendes syge moder og stedfaderen, de ringer efter natlægen. 100% kærlighed, had, kunst og mord. En historie der fortæller om det her i livet, der virkelig gælder.

Referencer

Eksterne henvisninger 
 

Kortfilm fra Danmark
Danske film fra 1994
Nordsø Sild

Nordsø Sild er en dokumentarfilm fra 1950 instrueret af Jørgen Storm-Petersen efter eget manuskript.

Handling 
En tidlig lørdag morgen starter kutteren "Skagboen" ud til Fladen grund, en fiskerbanke to døgns sejlads fra de nordjyske fiskerihavne. Det er blevet onsdag middag og nu ligger de på Fladen, men her er ingen fisk. Over radioen forhandler de med andre fiskekuttere, som har haft god fangst, og i løbet af natten skifter "Skagboen" position. Hjemme i fiskerlejet er der travlhed, mange skibe er blevet forsinkede af stormen, så de ferske sild er blevet for gamle, og kun de nedsaltede sild bliver godkendt af fiskerikontrollen. Torsdag morgen, 5 døgn efter starten har "Skagboen" endnu ingen sild i lasten. Ekkoloddet viser 85 favne og i halvanden time slæber man trawlet afsted, mens man venter spændt. Denne gang kommer trawlet op med fangst. Før lasten er fuld, vil der være to døgns arbejde med at slæbe og hale ind. Mellem hver indhaling skal silden enten nedises eller saltes i tønder. Der er arbejdstid fra 4 morgen til midnat. Nu gælder det om at komme hjem i en fart - der er kapløb om kajpladserne og på fiskeriauktionerne falder prisen jo flere sild, der bringes ind.

Referencer

Eksterne henvisninger 
 

Fiskeri
Dokumentarfilm fra Danmark
Danske film fra 1950
Snooze

Snooze er en kortfilm fra 2008 instrueret af Behrouz Bigdeli efter manuskript af Behrouz Bigdeli, Tommy Oksen, Simon Noto.

Handling 
En tilfældig morgen deler tre forskellige mennesker, gennem deres ubeslutsomhed, den samme skæbne; en ung bagerjomfru går glip af kærligheden, en ældre herre forpasser muligheden for at forsone sig med sin søn og en ung mand, fastlåst i sit job, udskyder sine drømme.

Referencer

Eksterne henvisninger 
 

Kortfilm fra Danmark
Danske film fra 2008
Sommerrapsodi

Sommerrapsodi er en musikfilm fra 1947 instrueret af Hagen Hasselbalch efter manuskript af Mogens Lorentzen.

Handling 
En tur gennem Dyrehaven ved København, fuld af lyriske og humoristiske detaljer, som giver et indtryk af typisk dansk sommerliv og af danske landskaber. Filmen er bygget over Riisagers musik.

Referencer

Eksterne henvisninger 
 

Musikfilm fra Danmark
Danske film fra 1947
Sværvægter

Sværvægter er en kortfilm fra 2014 instrueret af Jesper Quistgaard efter manuskript af Nicklas Anthony Clark.

Handling 
En tynget parkeringsvagt føler sig inspireret til at bruge sit berygtede erhverv til at begå selvtægt efter at have indset, at hans 6-årige søn tror han arbejder som politimand og dagligt straffer forbrydere.

Referencer

Eksterne henvisninger 
 

Kortfilm fra Danmark
Danske film fra 2014
Fyr og flamme (film)

Fyr og flamme er en kortfilm fra 1994 instrueret af Franz Ernst efter manuskript af Franz Ernst.

Handling 
En tændstik sættes til en lunte, og ilden løber hastigt spruttende mod den kommende eksplosion -nærbillede af øje, stopurets ubønhørlige, fortløbende tikken, mennesker med mystisk mission, vindretning vurderes, muligt uvejr, lille pige i hvid kjole alene i mørk park, borgerskabets diskrete charme - sporene samles og trådene knyttes mod - ja mod selve miraklet, det ultimative klimaks, det kunstneriske udtryk i denne elegante filmiske leg, der i thrillerens form er en legende hyldest til et menneske med et aparte erhverv. Indgår også på vhs i antologien »Så er der forfilm 2«.

Referencer

Eksterne henvisninger 
 

Kortfilm fra Danmark
Danske film fra 1994
We Are Human After All

We Are Human After All er en kortfilm instrueret af Jarl Andreas Sidelmann efter eget manuskript.

Handling 

En tåge breder sig over København. Alle der kommer i kontakt med tågen, fordamper tilsyneladende og bliver til ingenting. En mand sendes til karantænezonen for at undersøge tågen. Her bor en syg kvinde. Hun har valgt at blive tilbage, for hun har alligevel ingenting at leve for. Tilgengæld er hun ikke bange for at dø. I karantænezonen møder de hinanden. To tilstedeværelser, to livssyn, der søger efter balance.

Referencer

Eksterne henvisninger 
 

Kortfilm fra Danmark
Danske film fra 2012
The wonderful world of teenage girls

The wonderful world of teenage girls er en kortfilm fra 1997 instrueret af Per Flyvehavn efter manuskript af Per Flyvehavn, Olav Skårup.

Handling 
En uanstændig fremstilling af vor ikke så fjerne fremtid. Vi skal følge tre billige ludere på en ganske almindelig dag. En film om venskab og vanvid.

Referencer

Eksterne henvisninger 
 

Kortfilm fra Danmark
Danske film fra 1997
Hjemvendt

Hjemvendt er en kortfilm fra 2001 instrueret af Jonas Alexander Arnby. Han har skrevet manuskript med Jonas Parello-Plesner.

Handling 
En ung dansk mands flashback til Krigen i Ex-Jugoslavien, hvor han som udsendt FN-soldat, erindrer mødet mellem ham selv og en serbisk soldat midt på slagmarken.

Referencer

Eksterne henvisninger 
 

Kortfilm fra Danmark
Danske film fra 2001
Blood trance

Blood trance er en eksperimentalfilm fra 1995 instrueret af Beatrice Eggers efter eget manuskript.

Handling 
En ung kvinde er på en åndelig rejse. Hun skærer sensuelt sin egen tunge af. Stilheden hun oplever visualiseres i form af eksotisk djævledans, diamanter og drømmemaskiner. Den fantasifulde energi bringer hende i trance og ekstasen forvandler stilheden til en højstemt tilstand.

Referencer

Eksterne henvisninger 
 

Eksperimentalfilm fra Danmark
Danske film fra 1995
Solia

Solia er en kortfilm fra 2006 instrueret af Sofie Stougaard efter eget manuskript.

Handling 
En ung kvinde har mistet sin noget ældre mand. Ved begravelsen vender alle hende ryggen, og hun finder ud af, at kærligheden ikke er nær så vigtig som penge.

Referencer

Eksterne henvisninger 
 

Kortfilm fra Danmark
Danske film fra 2006
Det er ikke for sent

Det er ikke for sent er en dansk propagandafilm fra 1943, der er instrueret af Kaj Wedell Pape og Svend Holbæk efter manuskript af Martin A. Hansen.

Filmen blev genudsendt i en ny udgave med samme titel i oktober 1953.

Handling 
En ung mand er kommet til at skylde nogle penge væk og taber helt modet og troen på fremtiden. En ung pige og en stud. theol. hjælper ham, og for at kunne stå sig overfor de to, begynder han at spare op. Det giver ham mulighed for at købe et husmandsbrug, og ved filmens slutning vier teologen ham til den unge pige. Handlingen udspiller sig i den fiktive landsby Akselstrup.

Referencer

Eksterne henvisninger 
 

Propagandafilm fra Danmark
Danske film fra 1943
Fjerritslev Tinghus

Tinghuset, undertiden kendt som Kulturcenter Tinghuset, er en tidligere retsbygning i Fjerritslev, der indtil 31. december 2006 husede Retten i Fjerritslev.

Bygningen blev efter byrettens nedlæggelse renoveret og genåbnet som Kulturcenter Tinghuset. Indvielsen fandt sted den 19. september 2014.

Kulturforeningen Tinghuset driver Tinghuset med udlejning, koncert- og foredragsarrangementer, sangaftner og meget mere.

Historie 
Den daværende dommer og herredfoged, Tyge Emil Bang, erhvervede i 1909 grunden for at opføre et nyt tinghus og herredfogedbolig, som skulle erstatte tingstedet ved Skerpinggaard. Arkitekten blev Victor Nyebølle, der var medlem af Arrestskommisionen.

Byggearbejdet stod på i årene 1909-10, og tingstedet flyttede ind i april 1910. Ifbm. opførelsen af herredfogedboligen, der var indflytningsklar i december 1909, opstod der en tvist mellem arkitekt Hother Paludan og Tyge Emil Bang. Arkitekten blev frifundet i 1912, hvorefter herredsfogeden Tyge Emil Bang forlod embedet samme år. Herredfogedboligen er i dag er privatejet, mens Tinghuset er ejet af Jammerbugt Kommune.

Referencer 

Tinghus
Un tour ensemble

Un tour ensemble er et live-album med musik og er sunget af Jean-Jacques Goldman. Det blev udgivet af Columbia Records i 2003 og blev også udgivet på DVD. Albummet fik platin i Frankrig for over 300.000 kopier.

Album fra 2003
Wings of Love

Wings of Love er det niende studiealbum fra den danske pop/rock duo Brødrene Olsen, der udkom i 2000. Ifølge Jørgen Olsen er albummet "en krydsning af sydamerikanske musiktraditioner og den tostemmige amerikansk/engelske sangtradition", og er inspireret af The Beatles og The Hollies. Albummet indeholder genindspilninger af "San Francisco" (1978) og "Angelina" (1972).

Wings of Love solgte knap 50.000 eksemplarer på udgivelsesdagen, hvilket slog Aquas rekord for 40.000 solgte eksemplarer af albummet Aquarius den 28. februar 2000. Wings of Love var det bedst sælgende album i Danmark i 2000, og har pr. januar 2007 solgt 212.000 eksemplarer. Albummet var yderligere det bedst sælgende album i Danmark i 00'erne. Sammenlagt har albummet solgt 575.000 eksemplarer i Europa. I Danmark, lå Wings of Love på førstepladsen af hitlisten i 15 uger, hvilket kun er overgået af Rasmus Seebach (25 uger med albummet af samme navn) og Kim Larsen (23 uger med Midt om natten).

Med sangen "Fly on the Wings of Love" vandt Brødrene Olsen Eurovision Song Contest 2000 den 13. maj 2000. Sangen er karakteriseret ved brugen af autotune, som ifølge producer Stig Kreutzfeldt var inspireret af Cher's "Believe" (1998), for at give sangen et moderne præg.

Spor

Kilder 

Album fra 2000
Album fra Danmark
Kørsel (flertydig)

Kørsel bruges i flere betydninger.

I forbindelse med køretøj:
 Kørsel med hest og vogn, en disciplin i hestesport.
 Kørsel, se også bilisme
 Kørekort
 Kørselsfradrag, også kaldet befordringsfradrag

Andet:
 Kørsel (datalogi)
 Kørsel med grønlandske Hunde, tidlig dansk kortfilm
Barberkniv

Barberkniv eller ragekniv er en smal og aflang skarpsleben kniv til at skrabe skæg af med. Knivsæggen kan foldes ind i håndtaget.

Barbering
Knive
Anna Libak

Anna Libak (født 6. oktober 1968 i København) er en dansk journalist, redaktør, ruslandskender, oversætter, foredragsholder, forfatter og digter.

Baggrund 
Libak er uddannet cand.mag. i russisk og samfundsfag fra Aarhus Universitet.
Derudover er hun uddannet sprogofficer i russisk.

Libak er gift med Christian Dons Christensen, der var kontorchef i Udenrigsministeriet, før han i august 2015 blev ambassadør i Ukraine,
og senere, fra 2017, departementschef i Kirkeministeriet.

Karriere

I medierne 
I 1996 blev hun ansat som journalist på Information,
før hun i 1999 blev Berlingske Tidendes korrespondent i Moskva.
Senere blev Libak samfundsredaktør og litteraturredaktør på Weekendavisen
indtil hun blev udlandsredaktør ved Berlingske i 2014.
Hun forlod Berlingske i maj 2017.
Det skete i protest over ikke længere at skulle være medlem af chefredaktionen og med en kritik af topstyringen på avisen.
Hun skiftede da til en værtsrolle på DR med programmet Sidste nyt fra Østfronten, hvor hun analyserede situationen i Rusland, Kina og Nordkorea, herunder den russiske informationskrig.
I februar 2020 blev Libak udenrigsredaktør hos Weekendavisen.

Til tidsskriftet Udenrigs har Libak bidraget med flere artikler,
blandt andet med boganmeldelser
og om Vladimir Putin

Forfatter 

Libak har oversat russiske kriminalromaner, blandt andet Achilleus’ død af Boris Akunin. Hun vandt Alt for Damernes kriminovellekonkurrence i 1993.
I 2004 udgav hun Rusland på røde plader med beskrivelser fra Rusland.
Om hendes digtsamling fra 2010 Poesi for Papfamilier skrev Johannes Møllehave: "Børn, der elsker Halfdan kommer også til at li' Bak."

I 2018 udgav Libak bogen Forstå populismen!

Fordragsholder og ruslandskender  
Libak fungerer også som foredragsholder. Hun taler om russiske, danske og mediemæssige emner.
Medierne anvender hende fra tid til anden som ekspert i Rusland.

Bestyrelsesarbejde 
Libak sidder i bestyrelserne for Det Udenrigspolitiske Selskab og det landskabsarkitektoniske firma Schønherr.

Politiske karriere 
Libak havde en kort periode i aktiv politik fra 2018 til 2020.
Hun annoncerede i juni 2018, at hun ville stille op til næste folketingsvalg for Venstre, og hun blev tilbudt en plads i Hillerødkredsen.
Ved Folketingsvalget 2019 modtog Libak 6.260 personlige stemmer i Nordsjællands Storkreds, hvilket var partiets fjerdeflest stemmer i storkredsen.
Siden Venstre kun opnåede 3 mandater i storkredsen blev Libak førstesuppleant efter Sophie Løhde, Hans Andersen og Claus Hjort Frederiksen.
Da Libak i begyndelsen af 2020 meddelte af hun ville blive udlandsredaktør på Weekendavisen meddelte hun også at hun ville melde sig ud af Venstre for at "ikke [skulle] herske tvivl om avisens redaktionelle uafhængighed".

Henvisninger 

Journalister fra Danmark
Oversættere fra Danmark
Digtere fra Danmark
Personer i Kraks Blå Bog
Christina Åstrand

Christina Åstrand (født 6. juni 1969 i Skanderborg) er en dansk violinistinde, der er koncertmester i DR SymfoniOrkestret.

Åstrand blev født ind i en musikalsk familie med faren Tony Agne Åstrand der var trompetist i Århus Symfoniorkester og mormoren der var pianist.
Fra hun var fire år blev hun undervist at violinisten Tove Detreköy efter Suzukimetoden på Århus Folkemusikskole. Hun fortsatte hos Bela Detreköy og blev som 13-årig optaget på Det Jyske Musikkonservatorium, hvorfra hun fik diplomeksamen i 1988.
Åstrand var derefter et år i Paris hos Gerard Poulet. 
I 1990 fik hun mulighed for at blive solist til en skandinavisk førsteopførsel af Sofia Gubaidulinas "Offertorium" efter et afbud, og ugen efter var hun koncertmester hos Århus Sinfonietta, der som nystiftet ensemble havde sin første offentlige koncert.
 
I 1993 blev Åstrand ansat i stillingen som koncertmester hos Radiosymfoniorkestret, og i 2018 havde hun 25 års jubilæum.

Udover sit arbejde hos DR har hun fungeret som solist og i forskellige ensembler. I 1999 blev hun gift med pianisten Per Salo og de to udgør Duo Åstrand/Salo.
Hendes Christina Åstrand Ensemble består foruden hende selv og Salo af Stine Hasbirk på bratsch, cellisten Henrik Dam Thomsen og bassisten Michael Dabelsteen.

Henvisninger 

Violinister fra Danmark
Personer fra Skanderborg Kommune
Personer fra Skanderborg
Personer i Kraks Blå Bog
Personer i Dansk Kvindebiografisk Leksikon
Corinna Cortes

Corinna Cortes (født 31. marts 1961 i Danmark) er en dansk-amerikansk datalog, der arbejder med maskinlæring. Hun er leder af Googles forskningsafdeling i New York.

Cortes har en kandidatgrad i fysik fra Niels Bohr Institutet ved Københavns Universitet (1989) og fik en ph.d. fra Rochester Universitet i 1993.

I 1995 udgav hun med Vladimir Vapnik en nu klassisk videnskabelig artikel med titlen "Support vector networks". 
For dette arbejde modtog hun Paris Kanellakis Theory and Practice Award i 2008. Hun var en årrække ved Bell Labs/AT&T Laboratories.
Cortes blev i 2011 adjungeret professor ved Datalogisk Institut ved Københavns Universitet.
I 2014 blev hun udnævnt til æresalumne ved universitetet.

Sammen med Neil Lawrence undersøgte Cortes i 2014 reproducerbarheden af fagfællebedømmelse for den videnskabelige konference NIPS.

I sin fritid løber Cortes langdistanceløb. Hun har noteret en tid på maraton-distancen på 3:07:44.

Kilder/referencer 

Dataloger fra Danmark
Dataloger fra USA
Personer i Kraks Blå Bog
Alumni fra Københavns Universitet
Munke Mølle

Munke Mølle A/S er en dansk virksomhed der producerer mel. Dens historie kan spores tilbage til en vandmølle ved Odense Å grundlagt i 1135, og dermed er den  Danmarks ældste endnu fungerende virksomhed.
Virksomheden blev kongelig hofleverandør i 1985 og er nu ejet af den svenske Lantmännen-koncern.

Munke Mølle blev grundlagt af benediktiner-munke i 1100-tallet, og regnes som Danmarks ældste virksomhed.

Referencer 

Virksomheder i Odense
Fødevarevirksomheder i Danmark
Elefantenhaut

Elefantenhaut (på dansk betyder det elefanthud) er et beskyttet varemærke inden for papir. Det  markedsføres af firmaet Zanders Feinpapiere AG. Papiret er kraftigt, robust og med en grov, hudagtig struktur, der har givet anledning til navnet. Papiret kan få en marmoreret struktur ved iblanding af særlige fibre. Det fås i flere farver. Papiret er yderligere imprægneret, hvorved det bliver kradse- og slidfast. Det kan benyttes i laserprintere og kopimaskiner og benyttes gerne til bekendtgørelser, menukort, indbydelser, lykønskningskort, visitkort og til bogbinderarbejder.

Eksterne henvisninger 
Zanders Feinpapiere AG 

Trykke- og skrivepapir
Josephpapir

Josephpapir, også kaldet linsepapir, er et særligt papir, lavet af lange cellulosefibre, der benyttes til at rense linser og evt. andre glasvarer. Denne rensning er især nødvendig, når der i et mikroskop har været benyttet immersionsolie (benyttes med særlige objektiver til stor forstørrelse). 

Rengøring
Papir
Stigsnæsværkets Havn

Stigsnæsværkets Havn er en stor dybvands- og transithavn, der ligger på Stigsnæs i Sydvestsjælland tæt ved Stigsnæsværket og syd for Skælskør. Den er Sjællands dybeste havn med ca. 18 meter, og kan dermed tage meget store skibe i forhold til andre havne i Danmark.

Tidligere var havnen en stor transithavn for olie og kul, men efter Olieraffinaderiet på Stigsnæs lukkede i 1997 og Stigsnæsværket lukkede i 2012, er aktiviteterne på havnen faldet. Men efter at værkets ejer, DONG Energy, aktiviteterne er flyttet tilbage fra Ensted Transithavn til Stigsnæsværkets Havn, er der kommet mere liv på havnen.

Ved havnen ligger Stigsnæs Gulfhavn Olie Terminal som udskiber og opbevarer olie.

Kilder 

Skælskør
Havne i Danmark
Stand by Me Doraemon

Stand by Me Doraemon er en Japansk 3D computer-animerede Science Fiction komedie film fra 2014 og er den eneste 3D animerede film i Doraemon film serien . Filmens plot er taget fra forskellige historier i Doraemon manga serien, som dermed skaber en ny fortælling fra da Doraemon og Nobita møder hinanden for første gang, til at Doraemon forlader ham igen. Filmen er instrueret af Ryūichi Yagi og Takashi Yamazaki og blev udgivet i Japan d. 8. august 2014. Siden udgivelsen i Japan, er filmen udgivet i 60 andre lande.

D. 11. december 2019 blev det offentliggjort at en efterfølger: Stand by Me Doraemon 2 udgives d. 7. august 2020.

Medvirkende 
Wasabi Mizuta som Doraemon
Megumi Ohara som Nobita
Satoshi Tsumabuki som den voksne Nobita
Yumi Kakazu som Shizuka
Subaru Kimura som bøllen Gian
Seki Tomokazu som Suneo
Kotono Mitsuishi som Nobitas mor
Yasunori Matsumoto som Nobitas far
Miyako Takeuchi som Gians mor
Sachi Matsumoto som Sewashi, Nobitas tipoldebarn
Vanilla Yamazaki som Jaiko, Gians lillesøster
Shihoko Hagino som Dekisugi
Wataru Takagi som læreren
Aruno Tahara som Shizukas far

Referencer

Eksterne henvisninger
  
  
  
 First trailer on YouTube 
 Official Movie Website  on Toho 
 Official Book Website  
 
  

Film fra 2014
Film fra Japan
3-D-film
Japansksprogede film
Computeranimationsfilm